Ώρα μηδέν ΕΝΦΙΑ για τους ιδιοκτήτες ακινήτων με την ΑΑΔΕ να ξεκινά σήμερα τα πρώτα εκκαθαριστικά του φόρου με στόχο να ολοκληρώσει την διαδικασία μέχρι και το τέλος του μήνα, προσδοκώντας έσοδα 2,65 δις ευρώ.

ADVERTISING

Ο ΕΝΦΙΑ του 2017 θα είναι το ίδιο «βαρύς» όσο ήταν και το 2016 για την συντριπτική πλειοψηφία των ιδιοκτητών ακινήτων. Οι αντικειμενικές αξίες με βάση τις οποίες θα γίνει ο υπολογισμός του φόρου θα είναι αυτές που ίσχυαν από 2016 άρα και τα ποσά θα είναι τα ίδια με αυτά των περσινών εκκαθαριστικών

Το σύνολο του φόρου που θα βεβαιωθεί για τα 7,35 εκατομμύρια φυσικά και τα 55 .000 νομικά πρόσωπα θα είναι 3,2 δις ευρώ από τα οποία θα πρέπει να εισπραχθούν 2,65 δις ευρώ.

Η πληρωμή του φόρου θα γίνει σε πέντε δόσεις με την πρώτη να πρέπει να καταβληθεί ως τις 29 Σεπτεμβρίου ( μαζί με την δεύτερη δόση του φόρου εισοδήματος )

Η δεύτερη θα καταβληθεί 31 Οκτωβρίου 2017.

H Τρίτη στην 30 Νοεμβρίου μαζί με την Τρίτη δόση του φόρου εισοδήματος η τέταρτη μέχρι και τις 29 Δεκεμβρίου και η 5η μέχρι και τις 31 Ιαναουαρίου του 2018.

Μόνοι «κερδισμένοι» σε σχέση με πέρσι είναι όσοι έχουν αγροτεμάχια και ακίνητα εκτός σχεδίου πόλης οι οποίοι απαλλάχθηκαν από τον συμπληρωματικό ΕΝ.Φ.Ι.Α. (ο οποίος επιβάλλεται σε όσα φυσικά πρόσωπα έχουν ακίνητη περιουσία συνολικής αντικειμενικής αξίας άνω των 200.000 ευρώ) με νόμο που ψηφίστηκε το Μάιο μέχρι και το 2018 Τούτο διότι , όπως παραδέχεται το υπουργείο οικονομικών, τέσσερα χρόνια μετά την επιβολή του φόρου δεν μπορεί να υπολογίσει συμπληρωματικό φόρο σε αυτές τις ιδιοκτησίες

Ποιοι δικαιούνται μειώσεις και απαλλαγές

Έκπτωση 50% από τον ΕΝΦΙΑ έχουν οι φορολογούμενοι και τα νοικοκυριά που συγκεντρώνουν τα εξής εισοδηματικά κριτήρια

α) Το συνολικό ετήσιο καθαρό οικογενειακό εισόδημα» του προηγούμενου έτους δεν έχει υπερβεί τις 9.000 ευρώ, προσαυξημένο κατά 1.000 ευρώ για τον ή την σύζυγο και για κάθε εξαρτώμενο μέλος της οικογένειας.

β) Το σύνολο της επιφάνειας των κτισμάτων τα οποία κατέχει ο φορολογούμενος και τα λοιπά μέλη της οικογένειάς του δεν υπερέβαινε τα 150 τετραγωνικά μέτρα.

γ) Η συνολική αντικειμενική αξία των κτισμάτων και των εντός σχεδίων πόλεων οικοπέδων που κατέχει ο φορολογούμενος ή η οικογένειά του δεν υπερβαίνει τα 85.000 ευρώ αν πρόκειται για άγαμο, τα 150.000 ευρώ αν πρόκειται για εγγάμο χωρίς παιδιά και τα 200.000 ευρώ αν πρόκειται για έγγαμο με ένα ή δύο εξαρτώμενα τέκνα.

Πλήρη απαλλαγή από τον ΕΝΦΙΑ δικαιούνται οικογένειες τρίτεκνες ή πολύτεκνες ή περιλαμβάνουν ανάπηρα άτομα κατά ποσοστά 80% και υπό τις ακόλουθες προϋποθέσεις:

α) Το "συνολικό ετήσιο καθαρό οικογενειακό εισόδημα" του προηγούμενου έτους, δεν έχει υπερβεί τις 12.000 ευρώ, προσαυξημένο κατά 1.000 ευρώ για τον ή την σύζυγο και κάθε εξαρτώμενο μέλος και

β) Το σύνολο της επιφάνειας των κτισμάτων στα οποία κατέχουν δικαιώματα πλήρους ή ψιλής κυριότητας ή επικαρπίας ο υπόχρεος υποβολής δήλωσης φορολογίας εισοδήματος, η σύζυγος και τα εξαρτώμενα τέκνα της οικογένειάς του δεν υπερβαίνει τα 150 τετραγωνικά μέτρα.

Στις αλλαγές που ήρθαν μάλλον αναγκαστικά για το 2017 είναι και η απαλλαγή για το 2017 και το 2018 από τον ΕΝΦΙΑ των σεισμόπληκτων της Λέσβου και της Κω ωστόσο και αυτή η απαλλαγή θα γίνει με φειδώ , . Η απαλλαγή θα ισχύσει μόνο για τις κατοικίες που βρίσκονται στα δύο νησιά και έχουν διαπιστωμένες ζημιές από τους σεισμούς.

Με διακοπές η λειτουργία για το Ε9

Λόγω της σταδιακής ανάρτησης των εκκαθαριστικών του ΕΝΦΙΑ η εφαρμογή για την υποβολή δηλώσεων Στοιχείων Ακινήτων (Ε9) έτους 2017 δεν θα είναι διαθέσιμη από σήμερα στις 11:00 π.μ, και τις 15:00 και τις ίδιες ώρες για όλες τις ημέρες μέχρι την ολοκλήρωση της έκδοσης - ανάρτησης των πράξεων διοικητικού προσδιορισμού ΕΝ.Φ.Ι.Α. 2017 και το άνοιγμα των τροποποιητικών δηλώσεων ΕΝ.Φ.Ι.Α. 2017.

Όλες οι υπόλοιπες λειτουργίες του Περιουσιολογίου (όπως το Πιστοποιητικό ΕΝ.Φ.Ι.Α., υποβολές δηλώσεων Ε9 ετών 2010-2016), θα είναι διαθέσιμες κανονικά, καθ’ όλη τη διάρκεια των εργασιών.

Τα νέα εκκαθαριστικά θα μπορούν να τα βρουν οι φορολογούμενοι στους προσωπικούς τους λογαριασμούς τους στο Taxisnet από σήμερα το πρωί μέχρι και το τέλος του μήνα .